Northrop P-61 Black Widow

Northrop P-61 Black Widow („Čierna vdova“) bolo americké nočné stíhacie lietadlo, ktoré bolo používané počas druhej svetovej vojny.

Vznik a vývoj 
Európske vojnové skúsenosti potvrdili, že bol podcenený boj proti nočným bombardérom protivníka. Aj keď existovali radary použiteľné na palubách lietadiel, výkonne jednomiestne stíhačky ho niesť nemohli. Jednak bolo zariadenie dosť ťažké, jednak bolo potreba niesť ešte operátora, ktorý by stíhačku navádzal. Vývoj u firmy Northrop začal v roku 1940, prvé stroje boli objednané už pred vzletom prototypu v roku 1942. Čierno natreté lietadlo (odtiaľ názov Čierna vdova) niesol v trupovej gondole trojčlennú posádku, v predku radar, v spodnej časti kanónovú výzbroj. Na chrbte gondoly bola umiestnená otočná diaľkovo ovládaná veža so štyrmi guľometmi kalibru 12,7 mm. Stroj bol vydarený, ale prejavili sa problémy s otočnou vežou. Preto prvé výrobné série (prvá výrobná séria P-61A bola taktiež s otočnou vežou, lietadlá neskorších blokov P-61A boli bez otočnej veže) boli bez veže a lietadlo malo len dvojčlennú posádku. Od verzie P-61B sa strelecká veža vrátila, problémy s aerodynamikou boli odstránené. V neveľkom počte vyrábané lietadlo dosahovalo rýchlosť až 692 km/h, čo bolo viac, ako u väčšiny jednomiestnych stíhačiek. Celkom bolo vyrobených 742 lietadiel.

Bojové použitie 
Prvé lietadlá Northrop P-61 Black Widow sa objavili na jar roku 1944 na letiskách v Spojenom kráľovstve a na ostrovoch v Tichomorí. Stroje úspešne bojovali v druhej svetovej vojne, v USA slúžili ešte aj po vojne.

Technické údaje

P-61B-20-NO Black Widow 
Posádka: 2 alebo 3
Dĺžka: 15,11 m
Rozpätie: 20,12 m
Výška: 4,47 m
Plocha krídel: 61,53 m2 
Hmotnosť (prázdny): 10 637 kg
Hmotnosť (vzletová): 16 420 kg
Pohon: 2x dvojhviezdicový osemnásťvalec Pratt & Whitney R-2800-65W, každý s výkonom 1680 kW

Maximálna rýchlosť: 589 km/h 
Dostup: 10 600 m
Dolet: 3 060 km so štyrmi prídavnými palivovými nádržami

Výzbroj 
 4x kanón Hispano-Suiza HS.404 kalibru 20 mm vo výstupku pod trupom
 4x guľomet M2 Browning kalibru 12,7 mm v otočnej streleckej veži
 pre útoky na pozemné ciele: štyri bomby každá s hmotnosťou 726 kg alebo šesť 127 mm rakiet HVAR pod krídlami, niektoré lietadlá mohli niesť aj 454 kg bombu pod trupom

Zdroj

Iné projekty 

Stíhacie lietadlá USA
Lietadlá druhej svetovej vojny
Lietadlá Northrop